# data[].attributes.body
Genre

Genre betyder slags eller art. Det er et overordnet begreb til at beskrive arten eller karakteren af en kulturel produktion, en tekst, et billede, en film, eller måske blot et udsagn. Når man siger at fx en tekst eller et maleri tilhører en bestemt genre, siger man altså noget om hvad det er for en type tekst man står overfor. Hvis man taler om genrer i forbindelse med sproglig analyse, betyder begrebet nogenlunde det samme som stil.

Der er principielt ingen øvre grænse for antallet af genrer og undergenrer, og nye genrer og nye benævnelser for genrer og undergenrer opstår til stadighed. Grænserne mellem genrerne er flydende og sjældent præcist definerede.

Du har formodentligt allerede et udbredt kendskab til en lang række genrer og bruger sandsynligvis genrebetegnelser hvis fx du har været i biografen og set en film og ønsker at fortælle en ven hvad slags film det var. Og hvis du vil en tur i biografen for at se en film, behøver du sandsynligvis blot kaste en blik på filmens titel, og plakaten, for at vide hvilken genre filmen er, og om det altså er en film du gider se.

Indenfor tekster skelner man normalt overordnet mellem fiktion og ikke-fiktion, hvilket er en skelnen mellem forskellige former for indhold. Om det er en fiktionstekst eller ej, handler om hvordan teksten forholder sig til virkeligheden.

Det der karakteriserer en genre, kan både være form/stil og indhold.

Hvis vi tager fx et digt, er det karakteriseret ved en række formelle træk så som linjelængde, evt. rim og rytme, som betyder at vi umiddelbart genkender det som et digt, uden at vi i øvrigt sætter os ind i digtets indhold. Står vi med en roman, genkender vi den sandsynligvis også som en roman, i modsætning til fx en novelle, simpelthen fordi den er længere. Derimod er det først når vi ser titlen eller begynder at læse romanen, at vi genkender den som kærlighedsroman, kriminalroman, historisk roman, udviklingsroman etc, fordi det er genrer der afgøres af sprog og indhold snarere end af ydre formelle egenskaber.

Stil

Genren afsløres også gennem den stil der anvendes. Til bestemte genrer er der forventninger om bestemte stillejer. ´Man kunne også anvende begrebet sproglige genrer i modsætning til overordnede litterære genrer, idet det dog understreges at der naturligvis er en sammenhæng mellem overordnet genre og sproglig genre.

Hvis du fx sidder med et lyrisk digt, har du helt bestemte forventninger til det sproglige udtryk i digtet. Hvis der dukker ord som betalingsbalance, radiator eller kloakrens op i digtet, vil du sandsynligvis mene at der er tale om stilbrud.

# data[].attributes.attachment_link.title
James Smith sings Nina Simone's Feeling Good

# data[].attributes.body
Vi arbejder videre med vores samtaler om, hvilke regler, der skal være gældende i klassen.

# data[].attributes.body
Vi skal nu gennemgå nogle af de forskellige genrer, som I måske skal skrive om til terminsprøven.

OPGAVE:

Gå sammen 2 og 2.

Hver gruppe vælger en genre.
Gruppe 1: Debatindlæg.
Gruppe 2: Klumme.
Gruppe 3: Erindring.
Gruppe 4: Reportage.
Gruppe 5: Novelle.
Gruppe 6: Brev.
Gruppe 7: Rap.
Gruppe 8: Portrætartikel.
Gruppe 9: Tale.
Gruppe 10:
Øjenvidneberetning.

Arbejde i ekspertgrupper.

# data[].attributes.body
Arbejd videre med jeres selvbiografi. Den skal være færdig til på mandag.

# data[].attributes.body
Hvad betyder det, at gå til en terminsprøve? Hvorfor afholder vi terminsprøver?

# data[].attributes.body
1. Gennemgang af dagens program. (5 min.)
2. Vi arbejder videre med  klasseregler. (10 min.)
3. Gennemgang af terminsprøven. (10 min.)
4. Gennemgang af skriftlig fremstilling. (45 min.)
5. Arbejde med selvbiografi. ( 15 min.)
6. Afslutning af timen. (5 min.)